STAMINA perianlhii tubum aequantia, alternatim inaequalia. Filamenta subulata, 
alba. Antherae laterales, luteae. 
PISTILLTJM. Ovarium cylindraceo-trigonum. Stylus filamentis brevior , albidus. 
Stigma oblusum. 
CAPSULA trilocularis; maturam non vidi. 
Habitat in Proni, bon. Spei. Floret aestate. 
Observ. Haec species in horto Vindobonensi et in hortis batavis jam ante annum 1810 
culta erat. Recenter e seminibus a Doin. Ecklon collectis renovata est, notabiliter 
variat foliis paulum latioribus aut angustioribus, plus minusve intense viridibus, 
maculisque albidioribus. 
In plantis junioribus (sicut in A. ensifolia et in A. candicante ) folia longum 
per tempus verrucoso-aspera, lineari-Iinguaeformia, ad margines ancipitia, et 
bifarie disposita remanent; sed in plantis annosioribus tandem enascuntur folia 
laevia, uno latere truncata, quae tum mutua ac inaequali pressione subspiralia 
evadunt: Inde plantae juniores et senectae pro speciebus diversis facile haberi 
possunt. Delendae sunt varietates minor et laetevirens A. acinacifoliae tributae; 
sed ad eam retuli A. venustam Haw: quae, quamvis diversa, nullo charactere 
specifico tamen ab ea separari potest. 
Species haec cum duabus sequentibus a caeteris omnibus differunt 
perianthiis longissimis vix ventricose dilatatis. 
